google/wiki40b huggingface dataset:
ऐंथ्रासाइट

ऐंथ्रासाइट (Anthracite) कोयले की सबसे अच्छी किस्म का नाम है। इसका रंग काला होता है, पर हाथ में लेने पर उसे काला नहीं करता। इसकी चमक अधात्विक होती है। टूटने पर इसके नवीन पृष्ठों में से एक अवतल और दूसरा उत्तल दिखाई पड़ता है; इसे ही शंखाभ (कनकॉयडल) टूट कहते हैं। इसमें बहुधा विभंग समतल विद्यमान रहते हैं। इसकी कठोरता ०.५ से २.५ तक तथा आपेक्षिक घनत्व १.३६ से १.८४ तक होता है।

रासायनिक गुण

कोयले की अन्य किस्मों की अपेक्षा ऐंथ्रासाइट में कार्बन की मात्रा अधिक तथा वाष्पशील पदार्थो की मात्रा नगण्य होती है। पेंसिलवेनिया-ऐंथ्रासाइट में ८५ से ९३ प्रतिशत, साउथ वेल्स ऐंथ्रासाइट में ८८ से ९५ प्रतिशत, सैक्सनी ऐंथ्रासाइट में ८१ प्रतिशत तथा दक्षिणी रूस से प्राप्त ऐंथ्रासाइट में ९४ प्रतिशत तक कार्बन प्राप्त होता है। इसमें कार्बन के अतिरिक्त हाइड्रोजन, आक्सिजन, नाइट्रोजन आदि भी विद्यमान रहते हैं। ऐंथ्रासाइट की औसत रासायनिक संरचना निम्नलिखित है :
कार्बन ९३.५० प्रतिशत
हाइड्रोजन २.८१ प्रतिशत
आक्सीजन २.७२ प्रतिशत
नाइट्रोजन ०.९७ प्रतिशत
ऐंथ्रासाइट कठिनता से जलता है, किंतु एक बार सुलगने पर समाप्ति तक जलता रहता है। लपट छोटी और नीली होने पर भी इसकी उष्माशक्ति अत्यधिक होती है। कार्बन की मात्रा के साथ उष्माशक्ति भी बढ़ती जाती है। उष्माशक्ति को कलरी प्रति ग्राम या ब्रिटिश उष्मामात्रक प्रति पाउंड में लिखा जाता है। ऐंथ्रासाइट की उष्माशक्ति १४,००० से १५,००० ब्रिटिश उष्मामात्रक प्रति पाउंड होती है। (ब्रिटिश उष्मामात्रक का तात्पर्य ताप की उस मात्रा से है जो १ पाउंड पानी का ताप १ डिग्री फ़ारनहाइट बढ़ा दे।) ऐंथ्रासाइट की ईधन निष्पत्ति १२ से अधिक होती है।

उपयोग

पूर्वोक्त गुणों के कारण ऐंथ्रासाइट धात्विकी उद्योगों में विशेष रूप से प्रयुक्त होता है। ऐथ्रासाइट स्टाव कमरा गरम करने के लिए व्यवहृत होते हैं। निधूम होने के कारण बहुत से घरों में इसका उपयोग ईधन के रूप में भी होता है; पर बिटुमिनयुक्ति कोयले की अपेक्षा अधिक महँगा होने के कारण इसका घरेलू प्रयोग कम होता जा रहा है।

उत्पत्ति

वनस्पतियों के रूपांतरण की प्रक्रिया में क्रमानुसार पीट, लिग्नाइट, बिटुमिनयुक्त कोयला और ऐंथ्रासाइट बनता है। बिटुमिनयुक्त कोयला ताप और दाब के प्रभाव से ऐंथ्रासाइट बन जाता है। बहुधा बाहर से घुस आनेवाली आग्नेय शिलाओं के ताप के प्रभाव से ही बिटुमिनयुक्त कोयला ऐंथ्रासाइअ में परिवर्तित हो जाता है। कुछ ऐंथ्रासाइट निक्षेप मूल वनस्पतियों में दबने से पूर्व जीवाणुओं द्वारा उत्पन्न परिवर्तन के फलस्वरूप ही बने हैं।
ऐंथ्रासाइट उत्पादन में एशिया संसार का अग्रणी है। एशिया का लगभग दो तिहाई ऐंथ्रासाइट चीन के शांसी प्रदेश में है। हुनान (चीन) में ऐंथ्रासाइट स्तर साधारणत: १५ फुट मोटे हैं, इनमें से एक स्तर तो ५० फुट मोटा है। रूस का डोनेट्ज़ प्रदेश ऐंथ्रासाइट के लिए विख्यात है। संयुक्त राष्ट्र (अमरीका) का संपूर्ण ऐंथ्रासाइट अपैलैचियन क्षेत्र से प्राप्त होता है। पेंसिलवेनिया और अलास्का के ऐंथ्रासाइट निक्षेप इसी क्षेत्र के अंतर्गत आते हैं। पेंसिलवेनिया के उत्तरी-पूर्वी भाग में लगभग ४८० वर्ग मील क्षेत्रफल में ऐंथ्रासाइट निकाला जाता है।
ग्रेट ब्रिटेन विश्व के चार बड़े कोयला उत्पादकों में से एक है। वहाँ का समस्त कोयला उच्च श्रेणी का है। वेल्स का ऐंथ्रासाइट अपने गुणों के कारण विश्वविख्यात है तथा विदेशों में इसकी माँग अधिक है। यहाँ के कोयला स्तरों की मोटाई १२० फुट तक है। भारतवर्ष में उपलब्ध अधिकतर कोयला उच्चतम श्रेणी का नहीं है, परंतु कश्मीर और दार्जिलिंग का कोयला ऐंथ्रासाइट के समान ही है।
केबेले

केबेले (ቀበሌ, kebele), जिसका अर्थ अम्हारी भाषा में मुहल्ला होता है, इथियोपिया की प्रशासनिक व्यवस्था में सबसे छोटे दर्जे के उपविभाग का नाम होता है। भारत के दिल्ली व मुम्बई क्षेत्रों की तुलना में केबेले लगभग वॉर्ड के बराबर होते हैं। इथियोपिया में सबसे ऊपर का विभाग किलिल (प्रदेश) होता है, फिर ज़ोन (अंचल), फिर वोरेडा (ज़िला) और फिर केबेले आते हैं। कुल मिलाकर इथियोपिया में लगभग ३०,००० केबेले हैं।
तपन मिश्रा

तपन मिश्रा एक भारतीय वैज्ञानिक और अंतरिक्ष अनुप्रयोग केंद्र, अहमदाबाद के निदेशक हैं। पूर्व में वे भारतीय अंतरिक्ष अनुसंधान संगठन के अंतरिक्ष अनुप्रयोग केंद्र में माइक्रोवेव रिमोट सेंसिंग एरिया के उपनिदेशक रह चुके हैं। उन्होंने 1984 में जादवपुर विश्वविद्यालय, कोलकाता से इलेक्ट्रोनिक्स और दूरसंचार इंजिनियरिंग में स्नातक डिग्री हासिल की थी। उन्हें 1981 में प्रतिष्ठित सर जेसी बोस राष्ट्रीय प्रतिभा चयन छात्रवृत्ति दी गई। उन्होंने अंतरिक्ष अनुप्रयोग केन्द्र में डिजिटल हार्डवेयर इंजिनियर के रूप में सेवा की शुरूआत की और उन्होंने 1984 में एक्स बैंड साइड लुकिंग एयर बोर्न राडार के क्यिक लुक डिस्पले सिस्टम विकसित किया। वे वर्ष 1984 से इसरो के माइक्रोवेव रिमोट सेंसिंग पे-लोड के सिस्टम डिजाइन, योजना और विकास के काम करते आ रहे हैं।
भगवान दास गुप्ता

स्वर्गीय भगवान दास गुप्ता एक नेपाली राजनेता और सांसद थे। आपको अग्रहरि समाज के प्रथम सांसद होने का गौरव प्राप्त हैं। नेपाल के कपिलवस्तु से सांसद एवं पूर्व मंत्री बृजेश कुमार गुप्ता इन्ही के सुपुत्र हैं।
होमो इरेक्टस

होमो इरेक्टस (जिसका अर्थ है "सीधा आदमी") होमिनिड की एक विलुप्त प्रजाति है जो प्लीस्तोसीन भूवैज्ञानिक युग के अधिकतर समय के दौरान रहता था। इसका प्रारंभिक जीवाश्म सबूत 19 लाख साल पहले और सबसे हाल का 70,000 साल पहले का है। यह आम तौर पर माना जाता है कि होमो इरेक्टस की उत्पत्ति अफ्रीका में हुई और वहां से वह फैला है, पलायन करते हुए पूरे यूरेशिया में सुदूर जॉर्जिया, भारत, श्रीलंका, चीन और इंडोनेशिया तक। होमो इरेक्टस के वर्गीकरण, वंश, और उसकी संतान के ऊपर बहस अभी भी जारी है।
तलास प्रांत

विवरण

माना जाता है कि किरगिज़ लोगों का प्रसिद्ध ऐतिहासिक लोक-नेता मनास इसी प्रांत में पैदा हुआ था। तलास की वादी ७५१ ईसवी में अरबों और चीन के तंग राजवंश के बीच हुए 'तलास के युद्ध' के लिए भी प्रसिद्ध है, जिसमें चीनी फ़ौज की हार हुई और नतीजे में आमू-पार क्षेत्र का इस्लामीकरण ज़ोरों से होना शुरू हुआ। मध्यकाल और सोवियत संघ के ज़माने में यह क्षेत्र तलास नदी की घाटी में ही स्थित काज़ाख़स्तान के तराज़ शहर से सम्बंधित था लेकिन अब इन दोनों के बीच की सीमा बंद होने से प्रांत और तलास शहर का महत्व घटा है क्योंकि यहाँ से बाक़ी किर्गिज़स्तान के बीच यातायात ऊँची पहाड़ियों की वजह से सीमित है। २००९ की जनगणना के अनुसार तलास प्रांत के ९१.९% प्रतिशत लोग किरगिज़ जाति के हैं। इनके अलावा यहाँ कुछ रूसी, कुर्दी, काज़ाख़, उज़बेक, तातार, जर्मन और अन्य समुदायों के लोग भी रहते हैं। काज़ाख़स्तान की नज़दीकी के कारण तलास प्रांत में बोली जाने वाली किरगिज़ भाषा में कुछ काज़ाख़ भाषा का प्रभाव नज़र आता है। किर्गिज़स्तान में जब किसी लड़का-लड़की की शादी होती है तो लड़केवाले लड़की के परिवार को एक रकम अदा करते हैं जिसे 'कालिम' (Kalym) कहा जाता है। कहा जाता है कि तलास क्षेत्र में लड़कियों के लिए दिए जाने वाले कालिम किर्गिज़स्तान के किसी भी अन्य भाग से ज़्यादा है।
लोङछेनपा

लोङछेनपा, लोङछेन रबजमस्, ड्रीमेद वोदसेर (तिब्बती: ཀློང་ཆེན་རབ་འབྱམས། དྲི་མེད་འོད་ཟེར། Wylie: klong chen rab 'byams, dri med od zer), आमतौर पर संक्षिप्त नाम लोङछेनपा (1308-1364), एक प्रमुख ञिङमा सांप्रदायिक बौद्ध विद्वान शिक्षक था। सक्या पंडिता और जे चोङखापा के साथ, वह आम मान्यता के रूप में मंजुश्री के तीन मुख्य अभिव्यक्तियों में से एक है।
सागर माला परियोजना

पृष्ठभूमि

25 मार्च 2015 को कैबिनेट ने भारत के 12 बंदरगाहों और 1208 द्वीप समूह को विकसित करने के लिए इस परियोजना को मंजूरी दे दी। परियोजना 31 जुलाई 2015 को कर्नाटक में नौवहन मंत्रालय (इस पहल के लिए नोडल मिनिस्ट्री) द्वारा होटल ताज वेस्ट एंड, बैंगलोर में शुरू की गई थी।
कार्यक्रम का उद्देश्य भारत के 7,500 किलोमीटर लंबी तटीय समुद्र तट, 14,500 किलोमीटर की संभावित जलमार्ग और प्रमुख अंतरराष्ट्रीय समुद्री मार्गों पर रणनीतिक स्थान का उपयोग करके देश में बंदरगाह के विकास को बढ़ावा देना है।
सागरमाला के लिए आंध्र प्रदेश सरकार ने 36 परियोजनाएं प्रस्तावित की हैं। भारतीय तटीय क्षेत्र को तटीय आर्थिक क्षेत्र (सीईआर) के रूप में विकसित किया जाएगा।
20 जुलाई 2016 को भारतीय मंत्रिमंडल ने 1000 करोड़ रूपए की प्रारंभिक प्राधिकृत शेयर पूंजी और 90 करोड़ रूपये की साझेदारी पूंजी के साथ सागरमाला डेवलपमेंट कंपनी को मंजूरी दे दी थी, जिससे पोर्ट-डिमांड के विकास को बढ़ावा मिला।
सागरमाला राष्ट्रीय परिप्रेक्ष्य योजना 14-अप्रैल-2016 को परियोजना और कार्यान्वयन के विवरण के साथ जारी की गई थी।
एक रिपोर्ट में कहा गया है कि सागर माला परियोजना के तहत बंदरगाह के विकास के लिए सरकार की महत्वाकांक्षी गति से 2025 तक रसद लागत में 40,000 करोड़ रुपये की बचत होगी।
पूँछ

पूँछ एक जानवर के शरीर के पृष्ठ भाग का उप-भाग होती है। साधारणत: इसका अर्थ होता है धड़ के पीछे एक लचीला उपांग। यह शरीर का वह अंग होता है जो कि स्तनपायी, सरीसृप तथा पक्षियों में लगभग कूल्हे से निकलता है। हालाँकि पूँछ रज्जुकी में पायी जाती है, लेकिन कुछ अरज्जुकी प्राणी जैसे कि बिच्छू, घोंघा इत्यादि की भी पूँछ-समान उपांग होते हैं जिनको पूँछ कहा जाता है।
पाइच ऑटोमोटिव

इतिहास

बाएँ|अंगूठाकार|पाइच एंटन (बाएं) और रीयर स्टार्क राजसिक (दाएं)।
फॉक्सिनैंड पिएच के बेटे एंटोन पिएच, वोक्सवैगन समूह के पूर्व सीईओ और फर्डिनेंड पोर्श के पोते, ने औद्योगिक डिजाइनर री स्टार्क राजसिक के साथ स्विस इलेक्ट्रिक कार निर्माता पिआच ऑटोमोटिव की स्थापना की। 
पीच ऑटोमोटिव ने 2019 जिनेवा इंटरनेशनल मोटर शो में अपना पहला मॉडल, जीटी मार्क जीरो (या एमके 0) पेश किया।
पिआच ऑटोमोटिव की इंजीनियरिंग की ख़ासियत इसकी मॉड्यूलर अवधारणा है, जो विकास और तकनीकी प्रगति को बनाए रखने के लिए सॉफ़्टवेयर और हार्डवेयर घटकों को अद्यतित रखना संभव बनाती है, इसलिए पॉवरट्रेन इंटरचेंजेबल है, जबकि वाहन की संरचना और बॉडीवर्क को बनाए रखता है। 
संपूर्ण वाहन अवधारणा को दुबला विनिर्माण के लिए डिज़ाइन और इंजीनियर किया गया है, बाहरी भागीदारों के साथ कंपनी में किसी भी उत्पादन को एकीकृत करने के बिना।

मार्क जीरो संकल्पना

पाइच मार्क जीरो जीटी, जिसकी पहली स्केच की तारीख 2017 से 5 मार्च, 2019 को जिनेवा मोटर शो में एक अवधारणा कार के रूप में प्रस्तुत की गई थी।

बनावट

कार समकालीन शैली में दो सीटों वाला स्पोर्ट्स कूप है। पहला मॉडल 2022 में इलेक्ट्रिक मोटर्स से लैस होना चाहिए और 1,800 किलोग्राम वजन के लिए केंद्रीय सुरंग पर रियर एक्सल के रूप में एक बैटरी तैनात है। मार्क जीरो अपने मॉड्यूलर प्लेटफॉर्म की बदौलत थर्मल, हाइब्रिड या फ्यूल सेल पॉवरट्रेन को समायोजित करने में सक्षम होगा, जिसे एक दूसरे चरण में एक एसयूवी और एक पाइक सेडान के लिए इस्तेमाल करने की योजना है।

मोटरीकरण

मार्क ज़ीरो तीन इलेक्ट्रिक मोटर्स से सुसज्जित है, फ्रंट एक्सल पर लगाई गई 150 किलोवाट की एसिंक्रोनस इलेक्ट्रिक मोटर और 150 किलोवाट के रियर एक्सल पर लगे दो स्वतंत्र सिंक्रोनस इलेक्ट्रिक मोटर, 600 एचपी की कुल पावर प्रदान करते हैं।
इसकी इनोवेटिव बैटरी 380 kW फास्ट टर्मिनल पर 4 मिनट 40 सेकेंड में 80% रीचार्जेबल है जिसे 2019 में अभी तक 500 किमी की रेंज में तैनात नहीं किया गया है।
अनाथ

कोई अनाथ वो व्यक्ति है जिसके माता-पिता जीवित ना हों, अज्ञात हों, या जिन्होनें उसे स्थायी रूप से त्याग दिया हो। सामान्य उपयोग में कोई अनाथ वो बच्चा है जिसके माता-पिता दोनों की मृत्यु हो गयी हो। हालांकि जब जानवरों की बात आती है तो केवल मां की मृत्यु ही संतति को अनाथ बना देती है, पिता की स्थिति संतति के लिए अप्रासांगिक है।
गुइयांग

गुइयांग (贵阳, Guiyang) दक्षिणी चीन के गुइझोऊ प्रांत की राजधानी है। यह उस प्रांत के केन्द्रीय भाग में युन्नान-गुइझोऊ पठार पर वू नदी की नानमिंग उपनदी के किनारे बसा हुआ है। शहर १,१०० मीटर की ऊँचाई पर स्थित है। सन् २०१० की जनगणना में गुइयांग की आबादी ४३,२४,५६१ थी जिनमें से २५,५२,६३५ शहरी इलाक़ों में बसे हुए थे।

विवरण

गुइयांग का मौसम नम और तापमान दरमियाना है। जनवरी का औसत तापमान ५.१ सेंटीग्रेड और जुलाई का औसत तापमान २३.९ सेंटीग्रेड रहता है। यहाँ ज़्यादातर बादलों का साया रहता है और यह चीन में सबसे कम धूप पड़ने वाले शहरों में से एक है। गुइयांग में बारिश सालभर पड़ती है और सर्दियों में कभी-कभार हलकी बर्फ़ पड़ जाती है। गुइयांग में गुइझोऊ विश्वविद्यालय स्थित है। शहर के बीच में एक कांटे जैसा इलाक़ा है जिसका आकार चीनी भावचित्रों में 'दस' (十) की संख्या से मिलता जुलता है। इस क्षेत्र को 'महान दस काँटा' (大十字, दा शिज़ी) कहा जाता है।
शशांक खेतान

शशांक खेतान एक भारतीय फ़िल्म निर्देशक हैं।
फाल्गुन शुक्ल नवमी

फाल्गुन शुक्ल नवमी भारतीय पंचांग  के अनुसार बारहवें माह की नौवी तिथि है, वर्षान्त में अभी २१ तिथियाँ अवशिष्ट हैं।
बर्डिया अमरा

स्मार्ट विलेज

बर्डिया अमरा गाँव में सर्व सुविधा होने के कारण सरकार ने इसे स्मार्ट विलेज घोसित किया है

शैक्षणिक संथा

इस गाँव में सेक्षणिक स्तर बहुत ऊचा है।यहाँ 4 स्कूल व 1 आंगनवाड़ी केंद्र है।
मार्गशीर्ष कृष्ण अष्टमी

मार्गशीर्ष कृष्ण अष्टमी भारतीय पंचांग  के अनुसार नौवें माह की तेइसवी तिथि है, वर्षान्त में अभी ९७ तिथियाँ अवशिष्ट हैं।
ग्रेट ब्रिटेन

ग्रेट ब्रिटेन (अंग्रेज़ी: Great Britain ब्रिटन्) अथवा ब्रिटेन यूरोप में स्थित एक द्वीप है। यह द्वीप, यूनाइटेड किंगडम देश का सबसे बड़ा हिस्सा है। इंग्लैंड, स्कॉटलैंड और वेल्स इसी द्वीप पर स्थित हैं। 
ग्रेट ब्रिटेन यूरोप महाद्वीप के उत्तर-पश्चिम स्थित यह बृहत्‌ द्वीप है जिसमें स्कॉटलैंड, वेल्स तथा इंग्लैंड संम्मिलित हैं। 1282 ई. में इग्लैंड ने वेल्स पर विजय प्राप्त की तथा 1707 ई. में स्कॉटलैंड विधानत: इंग्लैड में मिला गया। इन संयुक्त राज्यों का नाम तभी से (1707 ई.) ग्रेट ब्रिटेन पड़ गया। ग्रेट ब्रिटेन प्राचीन रोमन  ब्रिटैनिया मेजर शब्द का अनुवाद है।
डर्बी संग्रहालय एवं कला दीर्घा

डर्बी संग्रहालय एवं कला दीर्घा (अंग्रेज़ी: Derby Museum and Art Gallery) डर्बी का संग्रहालय और कला दीर्घा है, यह इंग्लैंड में है।
स्थाई खाता संख्या

पैन के लिए कौन आवेदन करेगा

आयकर अधिनियम में यह व्‍यवस्‍था की गई है कि प्रत्‍येक व्‍यक्ति जिसकी कुल आय उस अधिकतम राशि से अधिक है, जिस पर कर नहीं लगता या प्रत्‍येक व्‍यक्ति जो किसी व्‍यापार करता या व्‍यवसाय में लगा है, जिसकी कुल आय, लाभ या सकल प्राप्ति पहले किसी भी विगत वर्ष में 5 लाख रुपए से अधिक हुई है या कोई व्‍यक्ति जिसे आय विवरणी फाइल करने की आवश्‍यकता है, वह पैन के लिए आवेदन करेगा। इसके अतिरिक्‍त कोई व्‍यक्ति जो उपर्युक्‍त शर्तें पूरी नहीं करता, वह भी पैन आबंटन के लिए आवेदन कर सकता है। दिनांक 1.6.2000 से केंद्रीय सरकार अधिसूचना द्वारा किसी वर्ग या वर्ग के व्‍यक्तियों को विनिर्दिष्‍ट करेगी आयातक और निर्यातक सहित चाहे उनके द्वारा कोई कर का भुगतान किया जाता है या अन्‍यथा, वह व्‍यक्ति भी निर्धारण अधिकारी के पास पैन आबंटन के लिए आवेदन कर सकता है। दिनांक 1.4.2006 से व्‍यक्ति जो लाभों के लिए विवरणी फाइल करने का उत्‍तरदायी है उसके लिए भी पैन आबंटित किया गया है। उसे दूसरा पैन प्राप्‍त करने की आवश्‍यकता नहीं है।
चूंकि किसी वित्‍तीय वर्ष की आय पर बाद के वर्ष में कर लगाया जाता है जो निर्धारण वर्ष कहा जाता है इसलिए संबंधित निर्धारण वर्ष के 30 जून के पहले पैन के लिए आवेदन किया जाए।
स्वामी गुणभद्र आचार्य

स्वामी गुणभद्र आचार्य, दिगंबर जैन संप्रदाय के सेनसंघ में अवतीर्ण जिनसेन आचार्य के प्रधान शिष्य और उत्तरपुराण, आत्मानुशासन, भावसंग्रह, जिनदत्त काव्य आदि के रचयिता। इस नाम के कई जैन ग्रंथकार तथा आचार्य हो गए हैं।
पीसीआई एक्स्प्रेस

PCI का पूरा नाम peripheral component intercorconnect (पेरीफेरल कॉम्पोनेन्ट इंटरकनेक्ट ) है . इसे १९९२ में इंटेल ने प्रस्तावित किया था .इसे  PCI bus ,PCI slot and conventional पीसीआई भी कहते है.
PCI bus का प्रयोग cpu तथा expansion boards जैसे ;-मॉडेम कार्ड्स , नेटवर्क कार्ड्स , वीडियो कार्ड्स तथा साउंड कार्ड को जोड़ने के लिये किया जाता है .
चिंता मोहन

चिंता मोहन भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के तिरुपति चुनाव क्षेत्र से १५ वीं लोकसभा के लिए सदस्य निर्वाचित हुए हैं।
जिगर मुरादाबादी

प्रारंभिक जीवन एवं शिक्षा

जिगर का जन्म 6 अप्रैल 1890 को शायर पिता मौलाना अली 'नज़र' के घर में हुआ। शुरुआती शिक्षा तो उन्होने प्राप्त कर ली लेकिन घोर अस्वस्थता के साथ-साथ कुछ घरेलू परेशानियों के कारण उन्होने आगे की पढ़ाई नहीं की। वैसे भी किताबी पढ़ाई को शायरी के लिए वे नुकसानदेह समझते थे। हालांकि अपने व्यक्तिगत शौक़ के कारण उन्होंने घर पर ही फ़ारसी की पढ़ाई पूरी की। इस समय तक उनका नाम अली सिकंदर था। उनके पुर्वज मौलवी मुहम्मद समीअ़ दिल्ली निवासी थे और शाहजहाँ बादशाह के शिक्षक थे। किसी कारण से बादशाह के कोप-भाजन बन गए। अतः वे दिल्ली छोड़कर मुरादाबाद जा बसे थे। ‘जिगर’ के दादा हाफ़िज़ मुहम्मदनूर ‘नूर’ भी शायर थे।

साहित्यिक जीवन

अली सिकंदर से जिगर मुरादाबादी हो जाने तक की यात्रा उनके लिए सहज और सरल नहीं रही थी। हालांकि शायरी उन्हें विरासत में मिली थी। अंग्रेज़ी से बस वाकिफ़ भर थे। पेट पालने के लिए कभी स्टेशन-स्टेशन चश्मे बेचते, कभी कोई और काम कर लिया करते। ‘जिगर’ साहब का शेर पढ़ने का ढंग कुछ ऐसा था कि उस समय के युवा शायर उनके जैसे शेर कहने और उन्हीं के अंदाज़ को अपनाने की कोशिश किया करते थे। इतना ही नहीं उनके जैसा होने के लिए नए शायरों की पौध उनकी ही तरह रंग-रूप करने का जतन करती थी।  
‘जिगर’ पहले मिर्ज़ा ‘दाग’ के शिष्य थे। बाद में ‘तसलीम’ के शिष्य हुए। इस युग की शायरी के नमूने ‘दागे़जिगर’ में पाये जाते हैं। असग़र’ की संगत के कारण उनके जीवन में बहुत बडा़ परिवर्तन आया। पहले उनके यहाँ हल्के और आम कलाम की भरमार थी। अब उनके कलाम में गम्भीरता, उच्चता और स्थायित्व आ गया। उनके पढ़ने का ढंग इतना दिलकश और मोहक था कि सैंकड़ो शायर उसकी कॉपी करने का प्रयत्न करते थे।

व्यक्तिगत जीवन

उन्होने आगरा की तवायफ वहीदन से प्रेम विवाह किया और शीघ्र ही बेमेल मिज़ाज के कारण उनका तलाक भी हो गया। उसके बाद उन्होने मैनपुरी की एक गायिका शीरज़न से प्रेम विवाह किया, किन्तु उसका भी हस्र पहले जैसा ही हुआ। एक बार मशहूर गायिका अख़्तरी बाई फैजाबादी (बेगम अख़्तर) के शादी के पैग़ाम को भी वे ठुकरा चुके थे।

निधन

जिगर का निधन गोंडा में 9 सितंबर 1960 को हो गया। उनके निधन के पश्चात गोंडा शहर में एक छोटे से आवासीय कॉलोनी का नाम उनकी स्मृति में जिगरगंज रखा गया, जो उनके घर के काफी करीब था। साथ ही वहाँ के एक इंटर्मेडिएट कॉलेज का नाम भी उनके नाम पर "दि जिगर मेमोरियल इंटर कॉलेज" रखा गया। मज़ार-ए-जिगर मुरदाबादी, तोपखाना, गोंडा में स्थित है।
चंदेश्वर

चंदेश्वर नायनमार तमिल नाडु में सन्त था।
भारत में जलविद्युत

भारत, विश्व का ७वाँ सर्वाधिक जलविद्युत उत्पादक देश है। ३० अप्रैल २०१७ को भारत की स्थापित जलविद्युत उत्पादन क्षमता 44,594 मेगावाट थी।
डेटा मॉडलिंग

सॉफ्टवेयर इंजीनियरिंग में डेटा मॉडलिंग तकनीकों का प्रयोग करके औपचारिक डेटा मॉडल विवरणों को लागू करते हुए एक डेटा मॉडल का निर्माण करने की प्रक्रिया डेटा मॉडलिंग कहलाती है।

सामान्य डेटा मॉडलिंग

सामान्य डेटा मॉडल पारंपरिक डेटा मॉडलों के सामान्यीकरण होते हैं। वे मानकीकृत सामान्य संबंध प्रकारों को और साथ ही वस्तुओं के उन प्रकारों को परिभाषित करते हैं, जो ऐसे संबंध-प्रकारों से जुड़ी हो सकती हैं। एक सामान्य डेटा मॉडल की परिभाषा एक प्राकृतिक भाषा की परिभाषा के समान ही होती है। उदाहरण के लिये, एक सामान्य डेटा मॉडल संबंधित वस्तुओं के प्रकारों से निरपेक्ष रहते हुए संबंधों के प्रकारों को एक 'वर्गीकरण संबंध', जो कि किसी एकल वस्तु और वस्तुओं के एक प्रकार (एक श्रेणी) के बीच एक द्विआधारी संबंध होता है और एक 'अंश-पूर्ण संबंध', जो कि दो वस्तुओं के बीच एक द्विआधारी संबंध होता है, जिनमें से एक वस्तु अंश की भूमिका में और दूसरी पूर्ण की भूमिका में होती है, के रूप में परिभाषित कर सकता है।
श्रेणियों की एक वितान्य सूची किसी एकल वस्तु का वर्गीकरण करने और किसी एकल वस्तु के लिये अंश-पूर्ण संबंध विनिर्देशित करने की अनुमति देती है। संबंधों के प्रकारों की एक वितान्य सूची के मानकीकरण के द्वारा, एक सामान्य डेटा मॉडल तथ्यों के प्रकारों की असीमित संख्या को व्यक्त कर पाने की क्षमता प्रदान करता है और यह प्राकृतिक भाषाओं की क्षमताओं का प्रयोग करेगा. दूसरी ओर, पारंपरिक डेटा मॉडलों का डोमेन दायरा निश्चित और सीमित होता है क्योंकि ऐसे मॉडलों की स्थापना (प्रयोग) केवल उस प्रकार के तथ्यों की व्याख्या करने की अनुमति देती है, जो मॉडल में पूर्व-परिभाषित हों.
मोनाली ठाकुर

जीवन चरित

ठाकुर का सम्बन्ध एक संगीतमय परिवार से है, उनके पिता शक्ति ठाकुर एक बंगाली गायक और अभिनेता हैं और उनकी बहन मेहुली ठाकुर गोस्वामी एक पेशेवर पार्श्वगायिका हैं। बचपन में, वे एक बंगाली टेलीविजन धारावाहिक, आलोकितो एक इंदु, में इंदु  की मुख्य भूमिका निभा चुकी हैं। वर्तमान में, उनकी मेइयांग चांग के साथ मित्रता हैं।
ठाकुर ने अपने कैरियर की शुरुआत स्कूल और कॉलेज की प्रतियोगिताओं और स्थानीय समारोहों में प्रदर्शन के साथ की और फिर वे इंडियन आइडल 2 में, जो की पॉप आइडल का भारतीय संस्करण है, में नौवां स्थान प्राप्त कर वे लोकप्रिय हो गयीं।
अपने निष्कासन से पहले वे कभी भी नीचे से तीसरे नंबर पर नहीं आई, और अपने निष्कासन के तुरंत बाद, जज अनु मलिक ने उन्हें गायन के क्षेत्र में अवसर देने का आश्वासन दिया, जो जानेमन फिल्म में एक गाने के रूप में सामने आया।
एक संगीतमय परिवार से ताल्लुक रखने के बावजूद, इंडियन आइडल के बाद भी उन्हें संगीत के क्षेत्र में अपनी जगह बनाने के लिए बहुत संघर्ष करना पड़ा. अंत में, उन्हें संगीत निर्देशक प्रीतम से 2008 की हिट फिल्म रेस में दो गाने "जरा जरा टच मी" और "ख्वाब देखे (सेक्सी लेडी)" गाने का प्रस्ताव मिला। मूलतः उन्हें एक ही गाना गाने के लिए चुना गया था, लेकिन उनके पहले गाने की रिकॉर्डिंग ने फिल्म के निर्देशक अब्बास और मस्तान को काफी प्रभावित किया और उन्हें दूसरा गाना भी गाने को दिया गया।
"जरा जरा टच मी" अत्यंत सफल रहा, और 2008 के प्रथम छ महीनो में भारतीय रेडियो पर चौथे नंबर पर सर्वाधिक बजने वाला गीत बन गया। ताइवानीज - अमेरिकन गायक लीहोम वांग, ने, इस गाने पर एक मुकदमा भी कर दिया, लीहोम ने आरोप लगाया की "ज़रा ज़रा टाच मी" उनके एल्बम दा सन एंड मून इन माई हार्ट के गाने, "डीप इन बैम्बू ग्रूव" जो की दिसम्बर 2004 में रिलीज हुआ था, से काफी मिलता जुलता है।
तब से उन्होंने पीछे मुड कर नहीं देखा है। उन्होंने बॉलीवुड के लिए कई गाने गाये और बंगाली में ढेरों गाने गाये हैं और अब वे अपने पहले एकल एल्बम पर काम कर रही हैं। जून 2008 मई ठाकुर ने दावा किया था की उनके एल्बम में कुल 9 गाने होंगे, जिसमे से 6 गाने ठाकुर और सचिन गुप्ता ने मिल कर लिख लिए हैं और ये गाने रॉक और शास्त्रीय गानों का सम्मिश्रण होंगे।  उन्होंने बदमाश कम्पनी में जिंगल और न्यूयॉर्क में है जुनून रीमिक्स भी गाया है। हालांकि, इन दोनों गानों में उनके द्वारा गाये गए हिस्से नहीं दिखाए गए हैं।
आइफा पुरस्कारों में उन्हें "ज़रा ज़रा टच मी" गाने के लिए सर्वश्रेष्ठ गायक की श्रेणी में भी नामांकित किया गया।
हंस गोत्र

हंस गोत्र एक जाट गोत्र है।
स्वामीअवधेश आनंद सरस्वती

अवधेशानंद महाराज की संक्षिप्त जीवनी :
स्वामी अवधेशानंद गिरी जी का जन्म कार्तिक पूर्णिमा के दिन एक विद्वान ब्राह्मण परिवार में हुआ। बालपन में उन्हें न खिलौनों में दिलचस्पी थी, न दोस्ती आदि में। अपने परिजनों से अकसर वह पूर्व जन्म की घटनाओं की चर्चा करते थे। ढाई साल की उम्र से उन्होंने बैराग धारण कर घर छोड़ दिया था, मगर परिवार के लोग समझा बुझाकर घर ले आये। जब वे हाई स्कूल की नौवीं कक्षा में थे तब  के क्षेत्र में एक साधु की सिद्धियो का साक्षी बनने का  पहली बार अवसर मिला।
गर्मियों की छुट्टियों के दौरान उस वर्ष स्वामी जी आध्यात्मिक अध्ययन और योग का अभ्यास के लिए कुछ समय बिताने एक आश्रम का चले गए। एक रात के बीच में इस आश्रम में, उन्होंने  लगभग एक फुट जमीन के ऊपर हवा में उड़ते एक योगी देखा, आश्रम के अधिकारियों को जब इस युवा लड़के के बारे में पता चला की उसने सिद्ध योगी की साधना को देख लिया है तो उनको दुबारा ऐसा न करने को चेताया, परन्तु उस सिद्ध योगी ने कहा कि इस बच्चे ने क्या गलत किया है ? वैसे भी एक साधु बनने जा रहा है। इस तरह उन्होंने पहले ही बता दिया था की ये भी आगे चल कर सिद्ध गुरु ही बनेगे |
कालेज में उनकी सक्रियता वाद-विवाद, कविताओं अथवा प्रार्थना आदि में होती थी। सन् 1980  में हिमालय की कंदराओं में उन्होंने गहन साधना की और इसके साथ ही उन्होंने संन्यास जीवन में पूरी तरह से कदम रखा। हिमालय के निचले पर्वतमाला में महीनो भटक कर उन्होंने पाया की उन्हें मार्गदर्शन करने के लिए एक गुरु की आवश्यकता है। इसी दौरान उनका स्वामी अवधूत प्रकाश महाराज  से मिलना हुआ जिन्होंने अपने आपको खोज लिया था और योग में विशेषज्ञ, और वेद और अन्य   के बारे में ज्ञान में बहुमुखी हो चुके थे , अवधेशानन्द जी भगवन मिल गए हो मानो, वही से उनकी स्वयं से मिलान की यात्रा की शुरुआत हुई।
एमनेस्टी इण्टरनेशनल

संस्था के कार्यकलाप

Amessty
थूली नदी

थूली नदी अफ्रीका के ज़िम्बाम्बे के मटोपो मिशन नामक जगह से निकलती है। यह तुली गाँव के निकट शाशे नदी से मिल जाती है। इसका बेसिन क्षेत्र 7910 वर्ग किमी है। इस नदी पर बाँध बनाया गया है।
सिसोथो भाषा

सेसोथो (सेसोथो, दक्षिणी सोथो, या दक्षिणी सेसोथो मुख्यतः दक्षिणी अफ्रीका में बोली जाने वाले वाली एक बंटू भाषा है, जो वहां के 11 आधिकारिक भाषाओं में से एक है। इसके अलावा यह लिसूतू में भी बोली जाती है, जहां की यह राष्ट्रीय भाषा है। यह एक मिश्रित भाषा है, जिसमें पूरे शब्द को बनाने के लिए कई उपसर्गों और विचलन और लचीला नियमों का उपयोग किया जाता है।
मार्गशीर्ष अमावास्या

मार्गशीर्ष अमावास्या भारतीय पंचांग  के अनुसार नौवें माह की तीसवी तिथि है, वर्षान्त में अभी ९० तिथियाँ अवशिष्ट हैं।
कोस्ता रीका

नामार्थ

स्पेनी भाषा में 'कोस्ता रीका' (Costa Rica) का अर्थ 'समृद्ध तट' (Rich Coast) है।
डाउ सिद्धांत

विश्लेषण

डाउ सिद्धांत की लाभकारिता के लिए शैक्षणिक समर्थन अधिक नहीं है। अल्फ्रेड काउल्स ने 1934 के इकोनोमेट्रिका के एक अध्ययन में दर्शाया कि संपादकीय सलाह पर आधारित ट्रेडिंग में बेहतर विभाजित पोर्टफोलियो का उपयोग करते हुए बाई-एंड-होल्ड (खरीदो-और-रखो) रणनीति की तुलना में कम कमाई होती है। काउल्स ने निष्कर्ष निकाला कि खरीदो-और-रखो रणनीति ने 1902-1929 से 15.5% वार्षिक मुनाफे को उत्पन्न किया, जबकि डाउ सिद्धांत रणनीति ने 12% के वार्षिक मुनाफे को उत्पन्न किया। बाद के वर्षों में कई अध्ययनों द्वारा काउल्स का समर्थन किये जाने पर, कई शिक्षाविदों ने डाउ सिद्धांत को पढ़ना बंद कर दिया, यह मानते हुए कि काउल्स के परिणाम निर्णायक हैं।
तथापि, हाल के वर्षों में, काउल्स के निष्कर्षों पर दोबारा गौर किया गया है। विलियम गोएट्ज़मन, स्टीफन ब्राउन और आलोक कुमार का मानना है कि काउल का अध्ययन अधूरा था  और डाउ सिद्धांत, जोखिम-समायोजित अत्यधिक मुनाफे को उत्पन्न करती है। विशेष रूप से, खरीदो-और-रखो रणनीति का मुनाफ़ा डाउ सिद्धांत पोर्टफोलियो की तुलना में 2% अधिक था, लेकिन डाउ सिद्धांत पोर्टफोलियो का जोखिम और अस्थिरता कम थी, जिसके चलते डाउ सिद्धांत पोर्टफोलियो ने, उनके अध्ययन के अनुसार उच्च जोखिम-समायोजित मुनाफ़ा प्रदान किया। फिर भी, जोखिम के लिए मुनाफे को समायोजित करना डाउ सिद्धांत के संदर्भ में विवादास्पद है। डाउ सिद्धांत के किसी भी विश्लेषण के साथ मुख्य समस्या यह है कि चार्ल्स डाउ के संपादकीय स्पष्ट रूप से परिभाषित निवेश "नियमों" को नहीं बताते, इसलिए कुछ अनुमानों और व्याख्याओं की आवश्यकता होती है।
कई तकनीकी विश्लेषकों का मानना है कि डाउ सिद्धांत द्वारा दी गई प्रवृत्ति की परिभाषा और मूल्य गतिविधि के अध्ययन पर दिया गया जोर, आधुनिक तकनीकी विश्लेषण का आधार है।